
	Comisia pentru Buget,

Finanţe şi Bănci
	
	București, 02.09.2020 

Nr. 4c-2/811
PLx.465/2020


BIROUL  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege privind aprobarea Ordonanței de urgență a Guvernului nr.109/2020 pentru modificarea Ordonanței Guvernului nr.41/1994 privind autorizarea plății cotizațiilor la organizațiile internaționale interguvernamentale la care România este parte, precum și pentru aprobarea plății cotizației anuale ce decurge din calitatea de membru a României în cadrul Forumului International al Transporturilor al Organizației pentru Cooperare și Dezvoltare Economică - OCDE, trimis cu adresa nr. PLx.465/2020 din data de 17 august 2020, Camera Deputaților fiind Cameră decizională. 
În raport cu obiectul și conținutul său, proiectul de Lege face parte din categoria legilor ordinare.
PREŞEDINTE,

Sorin LAZĂR
Parlamentul  României

RAPORT
asupra
proiectului de Lege privind aprobarea Ordonanței de urgență a Guvernului nr.109/2020 pentru modificarea Ordonanței Guvernului nr.41/1994 privind autorizarea plății cotizațiilor la organizațiile internaționale interguvernamentale la care România este parte, precum și pentru aprobarea plății cotizației anuale ce decurge din calitatea de membru a României în cadrul Forumului International al Transporturilor al Organizației pentru Cooperare și Dezvoltare Economică – OCDE
În conformitate cu prevederile art. 94 și 115 din Regulamentul Camerei Deputaților, republicat, Comisia pentru buget, finanțe și bănci a fost sesizată, spre dezbatere în fond, în procedură de urgență, cu proiectul de privind aprobarea Ordonanței de urgență a Guvernului nr.109/2020 pentru modificarea Ordonanței Guvernului nr.41/1994 privind autorizarea plății cotizațiilor la organizațiile internaționale interguvernamentale la care România este parte, precum și pentru aprobarea plății cotizației anuale ce decurge din calitatea de membru a României în cadrul Forumului International al Transporturilor al Organizației pentru Cooperare și Dezvoltare Economică - OCDE.
Conform prevederilor art.75 din Constituția României, republicată, și ale art.91 din Regulamentul Camerei Deputaților, republicat, Camera Deputaților este Cameră decizională.
Senatul, în calitate de primă Cameră sesizată, a adoptat proiectul de lege în ședința din 27 iulie 2020.

La dezbaterea proiectului de Lege s-a avut în vedere avizul favorabil al Consiliului Legislativ.
Proiectul de Lege supus dezbaterii are ca obiect de reglementare actualizarea prevederilor Ordonanței Guvernului nr. 41/1994 privind autorizarea plății cotizațiilor la organizațiile internaționale interguvernamentale la care România este parte. Acestea se referă la cuantumul și moneda în care este exprimată cotizația datorată de către România la bugetul ITF – OCDE, precum și la denumirea actuală a organizației (ITF – OCDE), în scopul înlăturării blocajelor existente în derularea procedurii de plată a contribuției anuale datorate de către România la bugetul ITF – OCDE.
În conformitate cu prevederile art. 61 din Regulamentul Camerei Deputaților, republicat, membrii Comisiei au examinat proiectul de Lege menționat mai sus, în ședința online, din data de 02 septembrie 2020.    
La lucrările Comisiei și-au înregistrat prezența un număr de 25 deputați, din totalul de 27 de membri.


      În urma dezbaterii proiectului de Lege și a opiniilor exprimate, deputații prezenți la lucrările online, au hotărât cu majoritate de voturi, să propună plenului Camerei Deputaţilor, spre dezbatere și adoptare proiectul de Lege privind aprobarea Ordonanței de urgență a Guvernului nr.109/2020 pentru modificarea Ordonanței Guvernului nr.41/1994 privind autorizarea plății cotizațiilor la organizațiile internaționale interguvernamentale la care România este parte, precum și pentru aprobarea plății cotizației anuale ce decurge din calitatea de membru a României în cadrul Forumului International al Transporturilor al Organizației pentru Cooperare și Dezvoltare Economică - OCDE, în forma adoptată de Senat.

 În raport cu obiectul și conținutul său, proiectul de Lege face parte din categoria legilor ordinare.
	PREŞEDINTE,

Sorin LAZĂR
	SECRETAR,

Marilen – Gabriel PIRTEA


Şef serviciu,
Giorgiana Ene

               Expert parlamentar,
               Cristina Dicu

